
REPUBLIKA HRVATSKA
ŽUPANIJSKO IZBORNO POVJERENSTVO
Krapinsko-zagorske županije

KLASA:  013-01/17-01-02
URBROJ: 2140/01-01-05-17-5
Zlatar, 2. ožujka 2017.

	Na osnovi članka 43. stavka 2. i članka 41.stavka 1. i 2. Zakona o lokalnim izborima (“Narodne novine”, broj 144/12 i 121/16, dalje: Zakon) Županijsko izborno povjerenstvo Krapinsko-zagorske županije donosi


R J E Š E N J E
O IMENOVANJU STALNOG SASTAVA GRADSKOG IZBORNOG POVJERENSTVA

GRADA PREGRADE

I. U stalni sastav Općinskog/Gradskog izbornog povjerenstva imenuju se:

1. KSENIJA OGRIZEK za predsjednicu
2. SANJA LESKOVAR-HOSTIĆ za potpredsjednicu
3. MARIJA MARJANOVIĆ za članicu
4. SNJEŽANA BURIĆ za članicu
5. MARTINA KOBILAR KANTOCI za članicu
6. KRUNOSLAV GOLUB za člana

II. Općinsko/gradsko izborno povjerenstvo na osnovi članaka 43. stavak 3. i 53. Zakona:
· imenuje i raspušta biračke odbore na svom području,
· izravno brine o zakonitoj pripremi i provedbi izbora za članice/članove općinskog/gradskog vijeća, kao i za izbor općinskog načelnika/gradonačelnika i njihovih zamjenika,
· obavlja sve tehničke pripreme za obavljanje izbora na svom području,
· ovjerava očitovanja kandidatkinja/kandidata o prihvaćanju kandidature za članice/članove općinskog/gradskog vijeća i kandidatkinja/kandidata za općinskog načelnika/gradonačelnika i njihovih zamjenika,
· na osnovi pravovaljanih prijedloga objavljuje kandidacijske liste, sastavlja i objavljuje zbirnu listu svih kandidacijskih lista za izbor članica/članova općinskog/gradskog vijeća te objavljuje zbirnu listu kandidatura za izbor općinskog načelnika/gradonačelnika i njihovih zamjenika,
· određuje biračka mjesta na svom području,
· nadzire rad biračkih odbora na biračkim mjestima,
· nadzire pravilnost izborne promidžbe za općinske/gradske izbore u skladu s ovim Zakonom,
· prikuplja i zbraja rezultate glasovanja za članice/članove županijske skupštine i župana i njegovih zamjenika na biračkim mjestima na svom području i dostavlja ih županijskom izbornom povjerenstvu zajedno sa zapisnikom o svom radu, u roku od 24 sata od zatvaranja biračkih mjesta,
· prikuplja i zbraja rezultate glasovanja na svom području za izbor članica/članova općinskog/gradskog vijeća te općinskog načelnika/gradonačelnika i njihovih zamjenika,
· objavljuje rezultate izbora za članice/članove općinskog/gradskog vijeća, te za općinskog načelnika/gradonačelnika i njihovih zamjenika,
· utvrđuje je li osigurana odgovarajuća zastupljenost predstavnika nacionalnih manjina u predstavničkom i izvršnom tijelu grada/općine,
· prikuplja rezultate izbora po biračkim mjestima na svojem području i dostavlja ih županijskom izbornom povjerenstvu radi objave na internetskim stranicama županije,
· određuje članove stručnog tima za obavljanje administrativnih i tehničkih poslova, kao i visinu naknade članova stručnog tima prema kriterijima vrednovanja rada,
· obavlja poslove vezane uz financiranje izborne promidžbe propisane posebnim zakonom i obvezatnim uputama Državnog izbornog povjerenstva,
· obavlja i druge poslove određene navedenim Zakonom.

III. Na osnovi članka 19. stavka 5. Pravilnika o zaštiti i obradi arhivskog i registraturnog gradiva nastalog u radu Državnog izbornog povjerenstva Republike Hrvatske i drugih tijela za provedbu izbora i referenduma („Narodne novine“, broj 55/16) općinsko/gradsko izborno povjerenstvo, po primitku odobrenja od područnog državnog arhiva za izlučivanje gradiva, donosi odluku o izlučivanju gradiva nastalog u provedbi izbora za:
· općinskog načelnika/gradonačelnika i njihovih zamjenika, 
· zamjenika općinskog načelnika/gradonačelnika iz reda pripadnika nacionalnih manjina, odnosno iz reda pripadnika hrvatskoga naroda,
· članice/članove općinskog vijeća/gradskog vijeća.

Navedenu odluku općinsko/gradsko izborno povjerenstvo prosljeđuje ovlaštenoj osobi u pismohrani općine/grada na čijem se području nalazi gradivo koje se izlučuje radi provedbe postupka izlučivanja. 

